OzLabs/hebrew-wiki-articles huggingface dataset:
ג'ון לנדאו

ג'ון לנדאו (באנגלית: Jon Landau; 23 ביולי 1960 – 5 ביולי 2024) היה מפיק סרטים יהודי-אמריקאי, שזכה בפרס האוסקר לסרט הטוב ביותר על הפקת סרטו של הבמאי ג'יימס קמרון "טיטניק". הוא היה גם מועמד לפרס על הפקת סרטי המדע הבדיוני של קמרון, "אווטאר" (2009) ו"אווטאר: דרכם של המים" (2022). נכון לשנת 2024, אלו שלושה מארבעת הסרטים הרווחיים ביותר בכל הזמנים.

== ביוגרפיה ==
=== חייו מוקדמים ===
לנדאו בן למשפחה יהדות ארצות הברית. הוריו היו אדי, מפיקה, ואלי א. לנדאו, מנהל אולפן ומפיק. היו לו שני אחים-למחצה, ניל לנדאו ולס לנדאו, ושתי אחיות, טינה לנדאו וקתי לנדאו.<ref name="JL"></ref> הוא למד בבית הספר לאומנויות הקולנוע של אוניברסיטת דרום קליפורניה (USC).<ref name="JL" />

=== קריירה ===
בתחילת דרכו, היה שותף בהפקת סרטים כמו "מותק, הילדים התכווצו" (1989), "דיק טרייסי" (1990) ו"מת לחיות 2" (1990), ובגיל 29 הוא מונה לתפקיד בכיר באולפני המאה ה-20 של פוקס.<ref name=":0"></ref>

הוא ידוע בעיקר בהפקת הסרט טיטניק שזכה בפרס אוסקר והפך לסרט בעל ההכנסות הגבוהות ביותר בכל הזמנים, הראשון שהגיע להכנסות של מיליארד דולר. הסרט הגיע להכנסות של 1.84 מיליארד דולר, יותר מכפול מ-914 מיליון הדולרים של שיאן ההכנסות הקודם, "פארק היורה". "טיטניק" הצליח להרוויח עוד 300 מיליון דולר בשנת 2012, מה שהביא את סך ההכנסות העולמיות של הסרט ל-2.18 מיליארד דולר, והפך אותו לסרט השני שהגיע ל-2 מיליארד דולר.<ref></ref>

בשנת 2009, לנדאו וג'יימס קמרון הפיקו את שובר הקופות "אווטאר",<ref></ref> אשר מאז עקף את שיתוף הפעולה הקודם שלהם, "טיטניק", והפך לסרט בעל ההכנסות הגבוהות ביותר בכל הזמנים, עם הכנסות של 2.92 מיליארד דולר. "אווטאר" הקנה ללנדאו את מועמדותו השנייה לפרס האוסקר.

=== חיים אישיים ===
לנדאו היה נשוי לג'ולי במשך כ-40 שנה ולהם שני בנים, ג'יימי וג'ודי.<ref name="marriagechildrenandsiblings"></ref><ref name="wifesonsandsiblings"></ref><ref></ref>

נפטר ב-5 ביולי 2024 לאחר מאבק במחלת הסרטן.<ref name=":0" />

== פרסים ומועמדויות ==
* זוכה פרס חוג מבקרי הקולנוע של פלורידה – "טיטניק" – (1997)
* זוכה פרס גלובוס הזהב – "טיטניק" – (1998)
* זוכה פרס גילדת המפיקים של אמריקה על שם דריל פ. זאנוק למפיק השנה לסרט תיאטרון – "טיטניק" – (1998)
* זוכה פרס אוסקר – "טיטניק" – (1998)
* זוכה פרס בחירת הילדים של ניקלודיאון – "טיטניק" – (1998)
* זוכה פרס MTV לסרטים – "טיטניק" – (1997)
* זוכה פרס בחירת הקהל – "טיטניק" – (1999)
* זוכה פרס גלובוס הזהב – "אווטאר" – (2010)
* מועמדות לפרס גילדת המפיקים של אמריקה על שם דריל פ. זאנוק למפיק השנה לסרט תיאטרון – "אווטאר" – (2010)
* מועמדות לפרס אוסקר – "אווטאר" – (2010)
* מועמדות לפרס גלובוס הזהב – "אווטאר: דרכם של המים" – (2023)
* מועמדות לפרס גילדת המפיקים של אמריקה על שם דריל פ. זאנוק למפיק השנה לסרט תיאטרון – "אווטאר: דרכם של המים" – (2023)
* מועמדות לפרס אוסקר – "אווטאר: דרכם של המים" – (2023)

== פילמוגרפיה נבחרת ==
=== מפיק ===
* איש הקמפוס (1987)
* טיטניק (1997)
* סולאריס (2002)
* אווטאר (2009)
* אליטה: מלאך קרב (2019)
* אווטאר: דרכם של המים (2022)

=== מפיק שותף ===
* מותק, הילדים התכווצו (1989)
* דיק טרייסי (1990)

== קישורים חיצוניים ==

* 

== הערות שוליים ==

קטגוריה:מפיקי קולנוע יהודים אמריקאים
קטגוריה:זוכי פרס גלובוס הזהב - מפיקים
קטגוריה:זוכי אוסקר
קטגוריה:בוגרי אוניברסיטת דרום קליפורניה
קטגוריה:אמריקאים שנפטרו מסרטן
קטגוריה:אמריקאים שנולדו ב-1960
קטגוריה:אמריקאים שנפטרו ב-2024
דיוויד לוינסקי

דייוויד לוינסקי (נולד ב-27 בספטמבר 1975) הוא שחקן ישראלי.

==ביוגרפיה==
לוינסקי הוא בוגר בוגר מחזור ל"ו של בית הספר למשחק בית צבי (1998). במסגרת הלימודים זכה במספר מלגות הצטיינות. מאז סיום לימודיו הופיע במספר רב של הצגות תיאטרון, סרטי קולנוע וסדרות טלוויזיה.

==תפקידים בתיאטרון==

תיאטרון הספרייה:
*הסוחר מוונציה – שיילוק
*האספן – פרדריק קלג
*בודדה באפלה – ראוט
*הפלייבוי של עולם המערב – קריסטי מאהון
*הגנרל של השטן – אודרברוך
*עיין ערך: אהבה – הר נייגל
*חיים פרטיים - ויקטור
*מחלת נעורים – אלט
*האריה המכשפה וארון הבגדים – מר טומנוס והפרופסור

תיאטרון אנסמבל הרצליה
*רחוב טוב – שמוליק

תיאטרון תמונע
*המשרתות – קלייר
*מרי סטיוארט – לורד לסטר
*לחץ פיזי מתון – אורלנדו
*כטוב בעיניכם - ז'אק
*מסע ארוך אל תוך הלילה – גיימי

תיאטרון יורוב
*הצגת יחיד- התאונה – כתיבה ומשחק

תיאטרון ווימר גרמניה:
*חלום ליל קיץ – תסבי

פסטיבל פודיום מוסקבה:
*חמישה לילות – טימופייב

מחזות זמר:
*רחוב טוב – שמוליק

הצגות ילדים:
*אב"י – אליעזר בן יהודה
*בנימין זאב – לואי
*ספר הג'ונגל – שירקאן
* הזאב והגדיים – הזאב
* גולם שולם לעולם – צ'יקו
*זרעים של מסטיק – עוזי

==תפקידים בקולנוע==
*עולם אחר – עכברן
*Another World - Mouser
*לצוד פילים – דניס

==תפקידים בטלוויזיה==
*בלש בירושלים – ברל פריינד
*כל מה שיש לי – ניר פרלמן
*מעורב ירושלמי – אבנר
*החברים של נאור – המבין
*פלמח - קפטן רובסון

== קישורים חיצוניים ==
* [https://www.facebook.com/p/David-Lavenski-דיוויד-לוינסקי-100063771394420/ עמוד הפייסובק של דיוויד לוינסקי]
* [https://www.habama.co.il/Pages/ArtPerson.aspx?PeopleID=341/ דיוויד לוינסקי באתר הבמה]

קטגוריה:בוגרי בית צבי
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:ישראלים שנולדו ב-1975
הדיוויזיה ה-225 (האימפריה הגרמנית)

הדיוויזיה ה-225 (בגרמנית: 225. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה בספטמבר 1918.

==היסטוריה==
הדיוויזיה הוקמה בספטמבר 1916 על ידי הרכבה של רגימנט המילואים ה-18 (דיוויזיית המילואים ה-1), רגימנט המילואים ה-217, (דיוויזיית המילואים ה-47) ורגימנט הרגלים ה-373 (דיוויזיית הלנדווהר ה-10). הדיוויזיה הוקמה ליד וולודימיר-וולינסקי לפריסה הצפויה ברומניה. ב-25 בנובמבר 1916 הוצבה הדיוויזיה תחת הארמייה האוסטרו-הונגרית הראשונה. הדיוויזיה לחמה בעיקר בבוקובינה ובגבול טרנסילבניה והקרפטים, עד אמצע נובמבר 1917. לאחר מכן הוא הועברה לחזית המערבית, שם לחמה במתקפת האביב ובקרב אמיין, אולם פורקה לבסוף ב-1 בספטמבר 1918 לאחר שספגה אבדות כבדות. כוח אדם, כלי נשק וציוד שנותרו חולקו לדיוויזיות אחרות.

== מפקדים ==
* גנרל-לויטננט תאודור מליאור (29 ביוני 1916 – 27 בדצמבר 1916)
* גנרל-מיור וילהלם פון ווינה (28 בדצמבר 1916 – 11 באפריל 1917)
* גנרל-מיור פאול ויינשנק (12 באפריל 1917 – 20 במאי 1917)
* גנרל-לויטננט וילהלם פון ווינה (21 במאי 1917 – 5 ביולי 1918)
* גנרל-מיור גאורג פון וודקה (6 ביולי 1918 – 1 בספטמבר 1918)

==לקריאה נוספת==

* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

225
225
פרס מנכ"ל רשות השידור

פרס מנכ"ל רשות השידור ע"ש אילן רועה היה פרס ישראלי שנתי שהוענק לכתבים ועיתונאים מצטיינים ברשות השידור. הפרס שנוסד בשנת 2000, נקרא על שמו של אילן רועה, כתב קול ישראל בצפון שנפל בדרום לבנון ב-28 בפברואר 1999 יחד עם מפקד יחידת הקישור לדרום לבנון, תת-אלוף ארז גרשטיין, עימאד אבו ריש ועומר אל-קבץ.<ref name=":0"></ref>

הפרס הוענק על מנת להכיר ולהוקיר את המסירות, החריצות והיכולת העיתונאית של הכתבים והעורכים של רשות השידור, ולהנציח את מסירותו של אילן רועה בעבודתו העיתונאית.<ref name=":0" />

הפרס הוענק מדי שנה על ידי מנכ"ל רשות השידור, בדרך כלל סמוך ליום השנה לנפילתו של אילן רועה. הפרס הוענק לעיתונאים שהוכיחו מצוינות בעבודתם העיתונאית ותרומה רבה לשידור הציבורי.

תאגיד השידור הישראלי ממשיך בהענקת הפרס לאחר סגירת רשות השידור ב-2017 תחת השם "פרס הצטיינות עיתונאית ע"ש אילן רועה".

==זוכי הפרס==

*2006 - יואב קרקובסקי ורן בנימיני
*2007 - יוסי הדר, ניסים קינן, אברהם בנמלך
*2008 - כרמלה מנשה וגל ברגר
*2009 - יגאל בוטון ואיתם לחובר
*2010 - אמוץ שפירא וניקולא רוזנבאום
*2012 - דני דבורין ושמעון וילנאי
*2013 - בני טיטלבוים, בני דודקביץ'
*2014 - הילה מרינוב, דקלה אהרון<ref></ref>
*2015 - אסתי פרז ואורית ברקאי
*2016 - אריה גולן, ז'רמן כהן, מירית הושמנד

== קישורים חיצוניים ==
* 

==הערות שוליים==

*
קטגוריה:רשות השידור
קטגוריה:פרסים ישראליים לעיתונאות
קטגוריה:זוכי הפרס להצטיינות עיתונאית ע"ש אילן רועה
עיתונאית חוקרת (סרט)

עיתונאית חוקרת (באנגלית: The Good Mother) הוא סרט מתח אמריקאי שיצא בשנת 2023. הסרט בוים על ידי מיילס ג'וריס־פייראפיט והתסריט שלו נכתב על ידי ג'וריס־פייראפיט בשיתוף עם מדיסון הריסון. בסרט מככבים הילרי סוואנק, אוליביה קוק, ג'ק ריינור והופר פן. הסרט ראה אור ברחבי העולם בהפצת Vertical Entertainment ב-1 בספטמבר 2023. בישראל הוא מופץ על ידי סרטי שובל/יונייטד קינג החל מיולי 2024.

== עלילה ==
מריסה בנניגס היא עיתונאית חוקרת בעיתון אמריקאי. יום אחד במהלך הפגישה היומית של צוות מערכת העיתון, היא רואה בפתח חדר הישיבות שוטר במדים שקורא לה לצאת החוצה. השוטר הוא אחד משנייה בניה של מריסה המבשר לה כי נמצאה גופתו של בנה (אחיו) שנרצח באותו בוקר. עם התפתחות העלילה מתגלה כי הנרצח היה נרקומן שגם עסק בסחר בסמים, למרות שלכאורה עבר גמילה וציפה יחד עם בת זוגו להולדת בנם המשותף. אלאחר שמריסה שומעת לראשונה מבת זוגו של בנה המנוח שהיא בהיריון וכי צפוי להיוולד לה נכד ועל כך שלאחרונה הם עברו גמילה ולא צרכו סמים, עולה חשד בנוגע לזהות הרוצח והמניעים לרצח שאירע. ככל שהעלילה מתקדמת אנחנו נחשפים לעולם של סמים ושחיתות בלב ליבה של מדינת ניו יורק. האם ובת הזוג של בנה המנוח מסכנות את חייהן וחושפות סודות.<ref></ref> העלילה מתרחשת באולבני, בירת ניו יורק.<ref></ref>

== שחקנים ==
* הילרי סוונק - מריסה
* אוליביה קוק - פייג'
* ג'ק ריינור - טובי
* דילון - ג'ינה
* נורם לואיס - ג'ים
* הופר פן - דאקי
* לארי פסנדן - גארי

== הפקה והפצה ==
ביולי 2022 נכתב במגזין וראייטי שמיילס ג'וריס-פייראפיט יביים את הסרט, שבתחילה נקרא באנגלית Mother's Milk. הילרי סוואנק, אוליביה קוק וג'ק ריינור לוהקו לתפקידים ראשיים.<ref name="Variety"></ref> בראיון לשבועון האמריקאי People אמר במאי הסרט שהרעיון לסרט הגיע מדיונים שנערכו על סט של הסרט שנעשה בנושא מגפת האופיואידים בזמן שהוא היה על הסט של הסרט As You Are<ref></ref> כבמאי בשנת 2016. שלב הצילומים היה ביוני עד יולי 2022 באולבני, ניו יורק. בין אתרי הצילום: טיימס יוניון, אמפייר סטייט פלאזה, הקפיטול ותחנת אמטרק ברנסלר<ref name="Times Union"></ref>. ביוני 2023 חברת Vertical Entertainment רכשה את זכויות ההפצה עבור צפון אמריקה, בריטניה, אוסטרליה וניו זילנד. הסרט יצא לאקרנים בקולנוע בארצות הברית ב-1 בספטמבר 2023.<ref name="Deadline1"></ref> הוא עלה לשידור בפלטפורמות דיגיטליות לפי דרישה בארצות הברית ב-19 בספטמבר ובאוסטרליה ב-1 בנובמבר 2023.<ref></ref>

=== ביקורות ===
האתר Rotten Tomatoes העניק לסרט ציון של 21% על סמך 53 ביקורות.<ref></ref> האתר Metacritic העניק לסרט ציון של 45/100 על סמך 12 ביקורות.<ref></ref>

== קישורים חיצוניים ==
* 

== הערות שוליים ==

קטגוריה:מגפת האופיואידים
קטגוריה:סרטי סחר בסמים
קטגוריה:סרטי 2023
קטגוריה:סרטי מתח אמריקאיים
קטגוריה:סרטים אמריקאיים
מאגר פארק ג'רום

מאגר פארק ג'רום (באנגלית: Jerome Park Reservoir) הוא מאגר הממוקם בג'רום פארק, שכונה בצפון הברונקס, ניו יורק. המאגר מוקף במוסדות חינוך כדלקמן: בית ספר תיכון דוויט קלינטון, בית הספר התיכון ברונקס למדעים, קולג' ליהמן של אוניברסיטת העיר ניו יורק ובית הספר התיכון וולטון.

בניית המאגר הושלמה בשנת 1905 כדי לשרת את אמת המים החדשה של הקרוטון כחלק ממערכת הובלת המים לעיר ניו יורק<ref></ref><ref></ref>. הוא קרוי על שמו של מסלול המרוצים ג'רום פארק, שהיה חלק מאחוזת באת'גייט לשעבר (בבעלות סבו מצד אמו של וינסטון צ'רצ'יל - לאונרד וולטר ג'רום 1817–1891, שעל שמו נקרא מסלול המרוצים במקור). מסלול המרוצים "זכה" לגינויים בציבור, נקנה על ידי עיריית ניו יורק ונסגר בשנת 1889 כדי לפנות מקום למאגר. המאגר הכיל עם פתיחתו 773 מיליון גלונים של מים. הוא משתרע על פני כ-380 דונם, היקפו 3.2 קילומטרים, והוא גובל בסדרה של קירות אבן מעוצבים<ref name=":0"></ref>.

המאגר רשום במרשם הלאומי של מקומות היסטוריים מאז שנת 2000<ref></ref>.

מי המאגר, המגיעים אליו מאמת המים של הקרוטון, מהווים כ-10% ממי השתייה המסופקים לתושבי העיר<ref name=":0" /><ref name=":2" />. שאר 90 האחוזים מגיעים מאגני הניקוז המשולבים של קטסקיל ו-דלאוור<ref></ref>.

מתקן הטיהור למי המאגר נבנה בחלק אחר של צפון ברונקס מתחת לפארק ואן קורטלנד<ref name=":1"></ref><ref name=":2"></ref>. לשם עבודות הקמת מתקן הטיהור הושבתה מערכת הקרוטון והמאגר התרוקן בדצמבר 2008. הוא מולא מחדש והוחזר לשירות בתחילת 2014<ref></ref>. בנובמבר 2015, המחלקה להגנת הסביבה בעיריית ניו יורק (ה-DEP) פתחה באופן ניסיוני את המתחם לציבור לסיורים<ref></ref>.

== ראו גם ==

* מערכת הובלת המים לעיר ניו יורק
* נהר קרוטון
* אמת המים של דלאוור
* אמת המים של קטסקיל

== ביאורים ==

== הערות שוליים ==

קטגוריה:ארצות הברית:אתרים הרשומים במרשם הלאומי של מקומות היסטוריים
קטגוריה:ניו יורק: גאוגרפיה
הדיוויזיה ה-14 (בוואריה)

הדיוויזיה המלכותית הבווארית ה-14 (בגרמנית: 14. Königlich Bayerische Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה בספטמבר 1918.

==היסטוריה==
הדיוויזיה הוקמה ב-14 באוגוסט 1916 ולאחר מכן נפרסה בחזית המערבית ולחמה בקרב ורדן ובמהלך הקרב על הסום. בסוף אפריל 1917 הועברה הדיוויזיה לחזית המזרחית. לאחר כניסת הפסקת האש בחזית הרומנית לתוקף בדצמבר 1917, הדיוויזיה הועברה חזרה לחזית המערבית. הדיוויזיה לחמה שם בקרבות השונים, ובכלל זה בקרב אראס, מתקפת האביב הגרמנית וקרב אמיין, עד שפורקה עקב אבדות כבדות ב-10 בספטמבר 1918.

== מפקדים ==
* גנרל-לויטננט אוטו פון ראוכברגר (14 באוגוסט 1916 – 28 במאי 1918)
* גנרל-מיור קרל פון קליינהנץ (29 במאי 1918 – 10 בספטמבר 1918)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

14
14
מתן אדלסון

מתן אדלסון (נולד בשנת 1999) הוא איש עסקים ישראלי-אמריקאי והבעלים של קבוצת הכדורסל הפועל ירושלים.

==ביוגרפיה==
אדלסון נולד וגדל בלאס וגאס שבארצות הברית. בנם הצעיר של מרים ושלדון אדלסון. כנער, התמחה בקבוצת הכדורסל דאלאס מאבריקס השייכת למשפחתו, שם חקר וייעץ באסטרטגיות שיווק וסייע לקבוצה למצוא ספונסרים חדשים. כמו כן התמחה באחת מסוכניות השחקנים הגדולות בארצות הברית.

אדלסון למד כלכלה באוניברסיטת סטנפורד ולאחר סיום הלימודים החל לעבוד כאנליסט בחברת השקעות וכיועץ במספר קרנות הון סיכון. במקביל, החל להשקיע בעצמו בחברות שונות בישראל ובארצות הברית.

בשנת 2021 עלה לישראל ובמרץ 2023 רכש 70 אחוז מהבעלות על קבוצת הכדורסל הפועל ירושלים, תוך שהוא מצהיר על כוונתו להפוך את הקבוצה למתחרה קבועה ביורוליג.

==קישורים חיצוניים==
* 
* 

קטגוריה:אנשי עסקים ישראלים
קטגוריה:בוגרי אוניברסיטת סטנפורד
קטגוריה:ישראלים ילידי ארצות הברית
קטגוריה:עולים בשנות ה-2020
קטגוריה:בעלי קבוצות כדורסל בישראל
קטגוריה:ישראלים שנולדו ב-1999
דת הילד

דת הילד הוא ספר שנכתב על ידי המחנך והרופא היהודי-פולני יאנוש קורצ'אק (הנריק גולדשמיט) שנספה בשואה, ופורסם לראשונה בשנת 1929. הספר מתאר את התפיסות והגישות של קורצ'אק לחינוך ילדים, ונחשב לאחד מהספרים המרכזיים בתיאוריה החינוכית שלו. <ref></ref>

הספר "דת הילד" תורגם לעברית על ידי דב סדן. התרגום לעברית כולל מבוא שמציג את גישתו של קורצ'אק לחינוך, ואת ההקשר ההיסטורי שבו נכתב הספר.<ref name=":0"></ref>

== תוכן הספר ==
הספר "דת הילד" מתאר את עולמו הפנימי של הילד, את רגשותיו, מחשבותיו וצרכיו. קורצ'אק מדגיש את החשיבות של הכבוד לילד, הקשבה לצרכיו והבנת עולמו הפנימי. הוא מציג את הילדים לא כישות פסיבית אלא כאנשים בעלי זכויות וחובות משלהם.

אחד מהקטעים המופיעים בספר מתאר את סיפורו של אב שמבקר את בנו בארץ-ישראל. הסיפור מתאר את היחסים המורכבים בין האב לבנו ואת הניסיון להבין את בחירותיו של הבן, שעזב את פולין ועבר לארץ-ישראל. האב מבין שלמרות המרחק הפיזי והתרבותי, עדיין קיימת אהבה וקשר עמוק בין השניים.<ref name=":0" />

== הנחות יסוד מרכזיות ==
קורצ'אק מציג מספר הנחות יסוד מרכזיות:

# כבוד לילד: הצורך להתייחס לילד בכבוד, להקשיב לו ולהבין את עולמו הפנימי.
# שוויון בין ילדים למבוגרים: קורצ'אק טוען שאין הבדל ערכי בין ילדים למבוגרים, ושיש להתייחס לילדים בכבוד ובשוויון.
# חינוך לעתיד: החינוך צריך להכין את הילד לחיים הבוגרים, אך גם להיות מותאם לצרכיו העכשוויים.

== הערות שוליים ==

קטגוריה:יאנוש קורצ'אק
קטגוריה:פילוסופיה של החינוך
קטגוריה:ספרי 1929
נחל סתר

נחל סתר הוא אחד מיובליו של נחל עמוד בגליל העליון. אורכו כקילומטר וחצי.

== גאוגרפיה ==
נחל סתר מתחיל בגובה של כ-620 מטרים מעל פני הים, בין הר מצפה הימים<ref name=":0"></ref> שמצפון למושב אמירים לבין המושב כפר שמאי. הנחל קצר יחסית (קילומטר וחצי) ותלול מאוד בשיפוע ממוצע של 30%.<ref name=":1"></ref> 

באזור החיבור של נחל סתר עם נחל עמוד יש מעיין בשם "עין סתר", המעיין שנמצא בין שני מפלים, מתחת לשביל השחור יוצר מניפת טרוורטין שמתחתיה כעין גג טרוורטין של נטיפים ומשקעים מגוונים. המעיין נובע בעיקר בעונת החורף.<ref></ref><ref></ref>

לאורך הנחל יש עצי אלון ועצי דולב וכן צמחיה סבוכה ונמוכה.<ref name=":0" />

ישראלים מטיילים בנחל כהכנה לקראת טיולים בהרי האלפים.<ref name=":1" />

== הערות שוליים ==

קטגוריה:הגליל העליון: נחלים
קרן ואור

קרן ואור (באנגלית: Soli and Mo's Nature Show - מופע הטבע של סולי ומו) היא סדרת טלוויזיה מונפשת בריטית לילדים, שנוצרה על ידי חברות ההפקה "דינמו הפקות" (אותה חברת היצור של הסדרות: חבורת אבאדס ודובים ונהנים) ו"עדן הפקות". בבריטניה הסדרה שודרה ב CITV בשנת 2011, בישראל הסדרה שודרה לראשונה בערוץ לולי בשנת 2012.

הסדרה בת עונה 1 ובת פרקים באורך 7 דקות.

שיר הפתיחה של התוכנית בוצע על ידי גיתית שובל.

== עלילה ==
קרן השמש ואור הירח נפגשים בכל פרק כדי לצפות בבעלי חיים שונים, תוך כדי הם מכירים את מושגי החיות הקיימים וילמדו עליהם. בסוף ובתחילתו של כל פרק קרן או אור ישנו או הסתכלו על העולם.

== דמויות ==
* קרן (Soli): שמש צהובה, אחת הדמויות הראשיות, שומרת את סרטוני הוידאו שלה בעננים.
* אור (Mo): ירח כחול, אחד הדמויות הראשיות, שומר את סרטוני הווידאו שלו בכוכבים.

== מדבבים ==
הדיבוב העברי הופק על ידי רעות סמדר ובוים על ידי גדי לוי.
{| class="wikitable"
!שם הדמות
!מדבב\ת בעברית
|-
|קרן
|שחר קדוש
|-
|אור
|יובל לייפמן
|}

== קישורים חיצוניים ==
* 

קטגוריה:ערוץ לולי: סדרות
קטגוריה:סדרות ערוץ הופ!
קטגוריה:סדרות הנפשה בריטיות
פולינה גולנד

פולינה גולנד ( נולדה ב-1971)<ref name=":0"></ref> היא מדענית מחשב ישראלית-אמריקאית המתמחה בחישוב תמונות רפואיות וניתוח תמונות ביו-רפואיות. היא פרופסור להנדסת חשמל ומדעי המחשב מהמכון הטכנולוגי של מסצ'וסטס (MIT), ועומדת בראש קבוצת החזון הרפואי במעבדת מדעי המחשב ובינה מלאכותית של MIT.<ref name=":1"></ref>

== השכלה וקריירה ==
לאחר שלמדה מדעי המחשב בטכניון המשיכה למכון הטכנולוגי של מסצ'וסטס ללימודי דוקטורט, והשיגה תואר דוקטור בשנת 2001 עם התזה "ניתוח סטטיסטי של צורות מבנים אנטומיים" בהנחיית אריק גרימסון. היא הצטרפה לסגל MIT בשנת 2003.<ref name=":0" />

== הכרה ==
גולנד מונתה לפרופסור בשנת 2018.<ref name=":0" /> היא נבחרה כעמית של המכון האמריקאי להנדסה רפואית וביולוגית בשנת 2021, "על תרומה יוצאת דופן לפיתוח טכניקות חדשות לניתוח והבנת תמונות ביו-רפואיות".<ref name=":1" />

== הערות שוליים ==

קטגוריה:סגל המכון הטכנולוגי של מסצ'וסטס
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:בעלות תואר דוקטור מהמכון הטכנולוגי של מסצ'וסטס
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:מדעני מחשב אמריקאים
קטגוריה:מדעניות מחשב ישראליות
קטגוריה:מדעני מחשב ישראלים
קטגוריה:ישראליות שנולדו ב-1971
קטגוריה:ישראלים שנולדו ב-1971
סיקולית

סיקולית (בלטינית: Lingua Sicula) היא שפה הודו-אירופית נכחדת שהייתה מדוברת במרכז ובמזרח סיציליה על ידי הסיקלי. הוא מתועדת בפחות משלושים כתובות מסוף המאה ה-6 עד המאה ה-4 לפני הספירה, ובערך עשרים וחמש קטעי כתבים של סופרים עתיקים.

== מיון ==
מקורות עתיקים מציינים שהעם הסיקולי נכנסו לסיציליה מחצי האי האיטלקי בסביבות המאה ה-13 או אמצע המאה ה-11 לפני הספירה (או בשני גלים), והעבירו או "דחפו" את התושבים הקודמים, הסיקאני והאלימי, למערב האי.<ref>; ; .</ref>

הדעה המודרנית הרווחת היא שהסיקולית הייתה שפה איטלית, אם כי מיעוט המקורות והקשיים בפירוש כתובות והגהות לא מאפשרים להגיע למסקנה מוחלטת.<ref>; ; ; .</ref>

== עדויות ==
בכתובות בסיקולית השתמשו באלפבית היווני, יחד עם הכתב מקומי שהיה מבוסס על כתבים יווניים מערביים, כנראה הגרסה האווית - כלקידיקית. לפי המלומד מרקוס הרטמן, "מתוך פחות משלושים הכתובות בסך הכל, רק שש נראות, לפחות בחלקן, מובנות והן כנראה סיקוליות (כלומר, בוודאי לא יווניות ולא שייכות לאיזו שפה איטלית או טרום איטלית אחרת)."

לדוגמה:
אסטלה (מצבת אבן) מ: Sciri Sottano (בערך 600 לפני הספירה)

== ביבליוגרפיה ==
<div class="mw-content-ltr">
*
*
*
* 
*
*
</div>
== לקריאה נוספת ==
<div class="mw-content-ltr">
* 
* 
* 
* 
* 
* 
</div>
== הערות שוליים ==

קטגוריה:ציטוט מקור בשפה זרה (איטלקית)
קטגוריה:שפות איטליות
יוסף יצחק לסרי

הרב יוסף יצחק לסרי (נולד ב-22 באוגוסט 1963, ב' באלול ה'תשכ"ג) הוא רב חרדי ספרדי המכהן כרבה הראשי של בית שאן.

== ביוגרפיה ==
גדל בבית שאן. הוריו רבי מכלוף וזוהרה אלעסרי עלו לישראל ממרוקו. אביו היה רב מקובל בעיירה ריש שבמרוקו ורב העיר בית שאן, נודע כבעל מופת. משפחת אלעסרי הייתה ידועה כמשפחת רבנים עשרים ושישה דורות שעסקו בקבלה מעשית. יוסף יצחק נקרא על שם רבי יוסף יצחק שניאורסון. 

למד במתיבתא ובישיבה קטנה במגדל אור מגדל העמק, בישיבה גדולה אור ברוך בירושלים ובישיבת בית שמואל, שם למד הלכה אצל הרב ניסים עזרן. 

שירת בצה"ל. ב-1992 (ה'תשנ"ב), קיבל תעודת כושר לרב עיר מטעם הרבנות הראשית לישראל, ובמהלך השנים עמד בראש כולל "חסד לאברהם" בבית שאן.

ב-2003 (ה'תשס"ג) מונה לכהן כרב העיר בית שאן. משמש גם כרב בית הכנסת "חסד לאברהם" בבית שאן, שם הוא מוסר שיעורים בקביעות.

כחלק מפעילותו כרבה הראשי של בית שאן פעיל הרב לסרי בחיזוק צביונה הדתי-מסורתי של העיר, ובמודעות לחינוך הילדים. חיזק את גוף הכשרות בעיר, וסייע להקמת בתי כנסת נוספים בעיר.

אשתו היא בת שבע (לבית משפחת טימסטית).

== קישורים חיצוניים ==
*[https://rbs.org.il/הרב-הראשי/הרב-הראשי פרופיל], באתר המועצה הדתית בית שאן
*

== הערות שוליים ==

קטגוריה:רבני ערים בישראל
קטגוריה:בית שאן: רבנים
קטגוריה:ישראלים שנולדו ב-1963
הדיוויזיה ה-221 (האימפריה הגרמנית)

הדיוויזיה ה-221 (בגרמנית: 221. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-22 בספטמבר 1916, והועמדה תחת פיקודו של זיגפריד פון לה שבאלרי. הדיוויזיה הוצבה בחזית המערבית ושירתה בה עד תום מלחמת העולם הראשונה. היא לחמה בקרבות השונים בזירה, ובכלל זה ב, קרב אראס, קרב איפר השלישי, מתקפת האביב הגרמנית, קרב אמיין ומתקפת מאה הימים. לאחר סיום המלחמה חזרו חיילי הדיוויזיה לגרמניה, וב-23 בדצמבר 1918 פורקה הדיוויזיה.

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

221
221
מועדון ה-101

מועדון ה־101 היא סדרת ספרים שנכתבה על ידי יהונתן רוזנהק, ומונה ספר אחד. הספר יצא לאור בהוצאת דברי שיר, ביוני 2023.

== תקציר העלילה ==
=== הספר הראשון ===
ילד בשם עמית, אחד מהמקובלים בכיתתו (בעיקר בשל היותו חברו הטוב ביותר של ארז, מלך הכיתה שלו), החל להרגיש לא טוב באמצע אימון כדורגל, אחרי שנזרק עליו כדור הרגל בראשו. הוא החל להרגיש כאבי ראש ולהקיא. לאחר כמה בדיקות רפואיות נמצא גידול סרטני בראשו, והוא נלקח לבית חולים ואושפז שם.

בבית החולים הוא הכיר כמה ילדים חדשים – את בנץ, שהפך לחברו הטוב ביותר; את גבי – גאונת מחשבים חסרת סבלנות ואתאיסטית; ואת זיו – שמתואר כמחונן ושתקן בכריכה האחורית.

יחד הם מקימים מועדון בחדר נטוש במחלקה, חדר 101. הם קוראים למועדון על שמו של החדר (ומכאן שם הסדרה). הם עוזרים לילדים מהמחלקה, ואחד לשני. לבסוף הם משתחררים מבית החולים וחוזרים לביתם.

== דמויות ==
* אבא של עמית: אביו של עמית. לא מתואר בספר באופן כללי.
* אימא של עמית: אימו של עמית. לא מתוארת בספר באופן כללי.
* ארז: מלך הכיתה של עמית, וחבר טוב שלו עד סוף הספר הראשון.
* בן־ציון "בנץ": חברו הטוב ביותר של עמית.
* גבי: גאונת מחשבים, ברמה שבאמצע הספר הראשון הצליחה לעבור את המבחן של גוגל. חולת סרטן בספר הראשון.
* דנה: אחת מאחיותיו הגדולות של עמית.
* זיו: חבר של עמית. חולה סרטן ובעל פצעים בפה בספר הראשון.
* מלמיליאן: כלבו של עמית.
* עמית: גיבור הסיפור. חולה סרטן בספר הראשון.
* רינת: אחת מאחיותיו הגדולות של עמית.

== קישורים חיצוניים ==
* [https://www.e-vrit.co.il/Product/28958/מועדון_ה_101 מועדון ה־101], באתר עברית
* [https://www.booknet.co.il/מוצרים/הצרות-שלי-עם-גדליה--מועדון-ה101-108000002021 מועדון ה־101], באתר של החנות צומת ספרים
* [https://www.dshir.co.il/product/17735 מועדון ה־101], באתר של דברי שיר

קטגוריה:ספרות
קטגוריה:סיפורת
Fearless (שיר של פינק פלויד)

"Fearless" (בעברית: "ללא פחד") הוא הרצועה השלישית באלבום Meddle של פינק פלויד משנת 1971.<ref></ref><ref></ref> זהו שיר איטי המונע על ידי גיטרה אקוסטית שנכתב על ידי רוג'ר ווטרס ודייוויד גילמור, וכולל אודיו של אוהדי כדורגל שרים את "You'll Never Walk Alone".

== הקלטה ==
הקצב האיטי והצליל האקוסטי הרך של השיר דומים לכמה מהשירים האחרים בצד הראשון של האלבום. רוג'ר ווטרס ביצע את תפקידי הגיטרה האקוסטית<ref></ref> באמצעות כוונון פתוח בסול מז'ור, אותו לימד ווטרס חבר הלהקה לשעבר סיד בארט.<ref></ref>

לקראת תחילת השיר וסופו, הקלטה של אוהדי קופ של ליברפול שרים את "You'll Never Walk Alone" מונחת מעל המוזיקה.<ref></ref> שיר זה של רוג'רס והמרשטיין הפך להמנון של מועדון הכדורגל ליברפול לאחר שג'רי והפייסמייקרס זכו ללהיט מספר אחת בהקלטתם.

== מהדורות אחרות ==
אף על פי שהוא לא יצא כסינגל בבריטניה ומעולם לא הושמע בהופעה חיה, הוא יצא כבי-סייד של הסינגל "One of These Days" בשנת 1971. רוג'ר ווטרס הקים לתחייה את השיר לזמן קצר למספר הופעות קטן בשנת 2016, והשיר נוגן על ידי Saucerful of Secrets של ניק מייסון בסיבובי ההופעות שלהם בשנים 2018, 2019, 2022 ו-2024.<ref></ref><ref></ref><ref></ref>

שיר זה היה אחד מכמה שירים שהוצעו לאלבום המיטבים של הלהקה, Echoes: The Best of Pink Floyd, אך בסופו של דבר נדחה להכללה.<ref></ref>

== משתתפים ==
* דייוויד גילמור - שירה, גיטרות אקוסטיות וחשמליות
* רוג'ר ווטרס - גיטרה בס, גיטרה אקוסטית
* ריצ'רד רייט - פסנתר
* ניק מייסון - תופים, טמבורין

עם:
* מעריצי קופ של ליברפול - שרים "You'll Never Walk Alone"

== קישורים חיצוניים ==

==הערות שוליים==

קטגוריה:שירי 1971
קטגוריה:סינגלים מ-1971
קטגוריה:שירי פינק פלויד
קטגוריה:שירים באנגלית
קטגוריה:בלדות משנות ה-1970

קטגוריה:בלדות רוק
קטגוריה:שירי פולק רוק
וסוביאני

הווסוביאני (בלטינית: Vesubiani או Vesubianii) היו שבט גאלי ששכן בעמק נהר הווסובי נהר בדרום מזרח צרפת של היום בתקופת הברזל.

== שם ==
הם מוזכרים כ-Vesubiani על ידי פליניוס הזקן (המאה הראשונה לספירה),<ref name="Pliny">Pliny. Naturalis Historia, [https://www.loebclassics.com/view/pliny_elder-natural_history/1938/pb_LCL352.103.xml 3:20].</ref> וכ-Vesubianorum ו-V)esubiani) על כתובות.<ref>Corpus Inscriptionum Latinarum 5:7231, 5:7817. </ref><ref name="Falileyev">, s.v. Vesubiani.</ref>

גיא בארו ציין כי אובדן ה-V הראשוני נפוץ בשמות פרטיים גאליים, במיוחד בפרובאנס, והציע לראות את השם כגרסה של השם האישי Esubiani. הוא הציע שלשם יש אותו שורש כמו Esubii, שמו של שבט בברטאן עצמה שנגזר באופן מסורתי מהאל הקלטי Esus. לחלופין, אם ה־V - היה קיים בצורה המקורית, השם יכול להיגזר מהשורש הגאלי uesu - (תקף, טוב, ראוי).

== גאוגרפיה ==
שבט הווסוביאני התגורר בעמק הווסובי. הטריטוריה שלהם הייתה ממוקמת דרום מזרחית לאקדיני, צפונית ל-Nerusii ולוודיאנטי, וצפון-מערבית לאינטימילי.<ref>, Map 16: Col. Forum Iulii-Albingaunum.</ref> לפי A.L.F Rivet, "נראה שלא היו יישובים משמעותיים באדמות אקדיני והוסוביאני, כך שהם בוודאי נשלטו על ידי העיר Cemenelum (העיר Cimiez שכונה של היום בעיר ניס) כאשר הם היו מנותקים מהאלפים הקוטיים".

יחד עם האקדיני וה-Veaminii, הם היו חלק מהקאפילאטי (המעמד השני, שחבריו היוו את עיקר הצבא, איכרים ובעלי מלאכה, uנקראו על ידי הרומאים קאפילאטי).

הם מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 16–15 לפני הספירה, וששמו נחקק על הטרופאום אלפיום. הם מופיעים גם על קשת סוסה, שהוקמה על ידי קוטיוס בשנים 9-8 לפני הספירה.

== ביבליוגרפיה ==
<div class="mw-content-ltr">
*
*
*
*
</div>
== לקריאה נוספת ==
<div class="mw-content-ltr">
*
</div>
== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
לוח הגורלות (מיתולוגיה)

במיתולוגיה המסופוטמית, לוח הגורלות (שומרית: 𒁾𒉆𒋻𒊏 dub namtarra; אכדית: ṭup šīmātu, ṭuppi šīmāti) הוא לוח חרס חרוט בכתב יתדות אשר העניק לאל אנליל את סמכותו העליונה כשליט היקום. זהו מוטיב ספרותי מרכזי במיתוסים השומריים הקדומים ובהם "נינורתא והצב", ובמיתוסים אכדיים כמו "אנומה אליש". לעיתים "לוח הגורלות" מתורגם בטעות כ"לוחות הגורל".
האל נינורטה במרדף אחר אנזו שגנב את לוח הגורלות מאנליל, אוסטן הנרי לייארד, מונומנטים מנינוה, סדרה 2, 1853
== אזכורים נוספים ==
בפואמה השומרית "נינורתה והצב" האל אנקי, ולא אנליל, הוא זה המחזיק את הלוח; לכן הוא שוכן עם אנקי באבזו (הים הקדמון מתחת לחלל הריק של העולם התחתון (קור) והאדמה (מא) מעל). הן שיר זה והן הפואמה האכדית "אנזו" עוסקות בגניבת הלוח על ידי המפלצת אימדוגוד (שומרית) או אנזו (אכדית) מבעליה המקוריים (אנכי או אנליל). בסופו של דבר, הלוח מחולץ על ידי האל נינורתה ומוחזר לאנליל.

לוח הגורל הוא כלי חשוב באפוס הבבלי אנומה אליש, שבו תיאמת מעניקה את הלוח הזה לבנה קינגו<ref></ref> כשהיא לוקחת אותו כבן זוגה לקרב ונותנת לו את הפיקוד על צבאה. הלוח נתפס על ידי האל מרדוך לאחר שהוא מביס את קינגו.

לוח הגורל מוזכר בטקסט B (העתק של כתובת סנחריב בכתב נאו-בבלי) על הלוח K 6177 + 8869, כיום נמצא במוזיאון הבריטי<ref></ref>.

== ראו גם ==
* אנליל
* תיאמת
* מרדוך
* נינורתה

== לקריאה נוספת ==
* ש. שפרה, עלילות איננה-אישתר בשאול, הוצאת עם עובד, 2012
* שאול טשרניחובסקי, כל כתבי שאול טשרניחובסקי, כרך ו' "בריאת עולם", הוצאת עם עובד, 1995
* Roberto Callaso; translated: Tim Parks, The Tablet of Destinies, Puclication: Farrar, Strauss & Giroux, 2022 

== קישורים חיצוניים ==
* [https://benyehuda.org/read/21352 לוח הגורלות], בפואמה "בריאת העולם" בתרגום שאול טשרניחובסקי, באתר פרויקט בן-יהודה
* “ה[https://ots.org.il/he/פרשת-פנחס-אצל-אנליל-זה-לא-היה-קורה-איש-א/ פרשה והמיתוס” פרשת פנחס: אצל אנליל זה לא היה קורה – איש אשר רוח בו], באתר אור תורה סטון
== הערות שוליים ==

קטגוריה:מיתולוגיה מסופוטמית
קטגוריה:ספרות מסופוטמית
אמיר כהן (צלם)

אמיר כהן (נולד ב-1983) הוא צלם עיתונות ישראלי, זוכה פרס פוליצר, הידוע בזכות תיעודו של הסכסוך הישראלי-פלסטיני. הוא פועל בעיקר באזור הדרום של ישראל ושטחי רצועת עזה.<ref name=":0"></ref><ref name=":1"></ref>

== ביוגרפיה ==
אמיר כהן נולד וגדל בישראל. הוא החל להתעניין בצילום בגיל צעיר, ולמד להשתמש במצלמה באופן עצמאי. בשנת 2005 סיים תואר בצילום במכללה בדרום הארץ.<ref name=":0" /><ref name=":1" />

הוא החל את דרכו בסיקור תוכנית ההתנתקות של ישראל מרצועת עזה בשנת 2005, כאשר יישובים ומחנות צבאיים פונו באופן חד צדדי. כהן המשיך לתעד את הסכסוך הישראלי-פלסטיני, והשתתף בסיקור אירועים גדולים נוספים באזור.<ref name=":1" />

בשנת 2024 זכה כהן בפרס פוליצר בקטגוריית "צילום חדשות מתפרצות" יחד עם עמיתו רונן זבולון וצוות סוכנות הידיעות "רויטרס". הצילומים של כהן זכו להכרה בשל תיעודם של מתקפת הפתע על ישראל ב-7 באוקטובר 2023, ומלחמת חרבות ברזל.<ref name=":1" />

התמונה שצולמה על ידי אמיר כהן וזיכתה אותו בפרס, מציגה סצנה מתוך בית באשקלון שנפגע ממפגיעת טיל של חמאס ב-7 באוקטובר. בתמונה נראית אישה מבוגרת עומדת בתוך חדר שינה הרוס, כשהיא לבושה בחלוק ביתי ומחזיקה טלפון נייד. ניתן לראות את סימני ההרס הברורים - קירות מפויחים, רצפה מכוסה בשברי זכוכית ושאריות הרס, ומיטה מרוסקת עם מצעים פזורים. הבעת פניה של האישה משדרת תחושת הלם וצער עמוק, כשהיא מנסה לעכל את ההרס שנגרם לביתה. התמונה לוכדת באופן מרגש את ההשפעה האנושית המיידית והקשה של המלחמה על חיי האזרחים.<ref name=":0" />

כהן מתאר את עצמו כצלם המושפע מהסביבה בה הוא חי ומקפיד להיות כן ואמיתי בתיעוד המציאות והאנשים אותם הוא מצלם. הוא מאמין שסיפורים אנושיים הם הנושא המרגש אותו ביותר והוא שואף לספר את סיפורם דרך צילומיו.<ref name=":1" />

== הערות שוליים ==

קטגוריה:צלמי עיתונות ישראלים
קטגוריה:זוכי פרס פוליצר לצילום
קטגוריה:ישראלים שנולדו ב-1983
ודיאנטי

הוודיאנטי (בלטינית: Vediantii) היו שבט קלטו-ליגורי ששכן על חוף הים התיכון, ליד ניס של ימינו, בתקופת הברזל ובתקופת האימפריה הרומית .

== שם ==
הם מוזכרים כ-Ou̓ediantíōn (Οὐεδιαντίων) על ידי תלמי (המאה השנייה לספירה),<ref>Ptolemy. Geōgraphikḕ Hyphḗgēsis, 3:1:39.</ref> ו־oppidum Vediantiorum civitatis מתועד על ידי פליניוס הזקן (המאה הראשונה לספירה).<ref>Pliny. Naturalis Historia, [https://www.loebclassics.com/view/pliny_elder-natural_history/1938/pb_LCL352.37.xml 3:47].</ref><ref name=":0">, s.v. Vediantii.</ref>

השם האתני Vediantii הוא כנראה קלטי. זה התפרש כ"נוגע למתפללים" (מהשורש wed - להתפלל מורחב על ידי מבנה דקדוקי - כלומר -ie-nt-), <ref>Isaac, Graham, "Place-Names in Ptolemy's Geography : An Electronic Data Base with Etymological Analysis of Celtic Name Elements". CD-ROM. 2004, CMCS Publications, Aberystwyth.</ref> 

== גאוגרפיה ==
שבט הוודיאנטי שכנו על חוף הים התיכון, בין נהר Var לבין Mont Agel, סביב המושבה Massaliote (מרסיי העתיקה) ושל Nikaea (ניס המודרנית). הטריטוריה שלהם הייתה ממוקמת מזרחית לדקיאטס ול-Nerusii מערבית לאינטימילי, ודרומית לווסוביאני.<ref>, Map 16: Col. Forum Iulii-Albingaunum.</ref>

העיר הראשית שלהם הייתה אופידום Vediantiorum, הידועה בשם Cemenelum במאה ה-2 לספירה. בהתאמה ל-Cimiez המודרנית, שהיא כיום שכונה יוקרתית של העיר ניס. היישוב שלט על נתיב המסחר מחוף הים התיכון לכיוון העורף והאלפים. לאחר הכנעת השבטים הליגוריים בשנת 14 לפנה"ס, הפכה צמנלום למרכז הממשל הצבאי הרומי המקומי, אז שימשה כבירת הפרובינקיה הרומית החדשה שנוצר על ידי נירון בשנת 63 לספירה. 

== היסטוריה ==
בניגוד לשבטים אחרים באזור, הוודיאנטי היו כנראה בעלי ברית או פלג של מאסליה (מרסיי העתיקה) ושל הרפובליקה הרומית עד המאה ה-2 לפני הספירה. כשהאוקסיבי והדיסיאטס תקפו את היישובים של מרסיי העתיקה כמו ניקאה ואנטיפוליס (אנטיב של היום) והובסו לאחר מכן בשנת 154 לפנה"ס, שטחם של הוודיאנטי לא צומצם על ידי הרומאים, והעיר הראשית שלהם Cemenelum הפכה לבירת הרי האלפים מריטימה לאחר הקמתה בשנת 63 לספירה. בנוסף, הוודיאנטי אינם מוזכרים בטרופאום אלפיום, מה שמרמז שהם כבר היו כפופים על ידי רומא או בעלי ברית לרומא בזמן כיבוש האזור בשנת 14 לפני הספירה.

== דת ==
שלוש כתובות המתוארכות למאות ה-1–2 לספירה והמוקדשות ל-Matres Vediantiae נמצאו ליד טוררט-לבן ו-Cimiez.

== לקריאה נוספת ==
<div class="mw-content-ltr">
*
</div>
== ביבליוגרפיה ==
<div class="mw-content-ltr">
*
*
*
*
*
*
*
*
</div>
== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
לכיה גדנסק

מועדון ספורט לכיה גדנסק (בפולנית: Klub Sportowy Lechia Gdańsk) היא קבוצת כדורגל פולנית מהעיר גדנסק שבפולין. המועדון הוקם בשנת 1945 ומשחק (נכון לעונת 2024/2025) בליגת העל הפולנית. אצטדיונה הביתי של הקבוצה הוא אצטדיון פולסאט פלוס גדנסק והוא מכיל 44,000 מקומות ישיבה.

== היסטוריה ==
המועדון הוקם ב-1945 וכבר בשנותיו הראשונות הגיע למקום השלישי בליגה הפולנית הבכירה. בשנת 1962 לאחר שנים רבות בליגה הראשונה ירד המועדון לליגה השנייה, ובהמשך (1966) ירד המועדון לליגה השלישית.

בשנת 1982 כשהמועדון עוד היה בליגה השלישית הוא הצליח לזכות בהפתעה בגביע הפולני, ובשנה העוקבת זכה גם בסופר קאפ הפולני שהתקיים בפעם הראשונה בשנה זו, לאחר ניצחון על אלופת הליגה הפולנית הראשונה לך פוזנן. בשנת 1984 הצליח המועדון לחזור לליגה הבכירה לאחר 21 עונות בליגות המשנה ובאותה עונה שיחקה נגד יובנטוס בגביע אופא למחזיקות גביע והפסידה 7-0 לקבוצה האיטלקית החזקה. 

לכיה הייתה בליגה הראשונה מספר שנים שבהם היא כמעט ירדה ליגה מספר פעמים. עד שבשנת 1988 המועדון חזר לליגת המשנה. ב-2008 המועדון עלה לליגה הבכירה לאחר 20 עונות בליגות המשנה.

== תארים ==
הגביע הפולני 
* זכייה (2): 1982/1983, 2018/2019
* סגנות (2): 1955, 2019/2020
הסופר קאפ הפולני 
* זכייה (2): 1983, 2019

==קישורים חיצוניים==

* 

קטגוריה:קבוצות כדורגל פולניות
קטגוריה:קבוצות כדורגל שהוקמו ב-1945
קטגוריה:גדנסק
עבא

עֶ֫בַּא (בערבית: عِبّا)<ref></ref> הוא כפר שיעי, לבנוני בנפת א-נבטיה במחוז א-נבטיה.

== מיקום ==
הכפר שוכן בגובה ממוצע 260 מטרים מעל פני הים, מצפון לליטני, כ-12 מערבית לעיר א-נבטיה, מרכז הנפה והמחוז. בתי הכפר נושקים ממזרח לבתי העיירה ג'בשית, מצפון לכפר שוכנים א-דוויר ואנסאר וממערב שוכן הכפר .

<ref>بلدان جبل عامل - الشيخ إبراهيم سليمان ص294.</ref>

== אטימולוגיה ==
=== משמעות השם ===
אין מקור מוסמך לגבי משמעות השם.

ישנן כמה גרסאות כמו:
* המקור הוא סורי: "ܥܒܐ" (בערבית: الغابة ; תעתיק: אל-ע'אבה) שמשמעותו: מעבה היער.
* המקור הוא שם משפחה של המתיישבים הראשונים שבאו מתימן: عبّو (תעתיק: עבּו).

== היסטוריה ==
=== ארכאולוגיה ===
אבני גזית עתיקות בכפר עבא
בכפר עבא מספר שרידים ארכאולוגיים, כמו:
* אבני גזית, שחלקם שמשו כאבני סף.
* מערות קבורה חצובות בסלע (ממערב לכפר).
* שרידי מבצר או מגדל בנוי אבן ולידו בורות מים וכן ברכה חצובים בסלע.

עבא: מערות קבורה חצובות בסלע

== ראו גם ==

== הערות שוליים ==

קטגוריה:מחוז א-נבטיה: יישובים
הדבורה מאיה (סדרת טלוויזיה, 2012)

הדבורה מאיה (באנגלית: Maya the Bee) היא סדרת טלוויזיה צרפתית-גרמנית לילדים בהנפשה ממוחשבת. הסדרה שודרה לראשונה ב-1 בפברואר 2012. בישראל הסדרה שודרה לראשונה בשנת 2012 בערוץ הופ!. לסדרה שתי עונות ו-130 פרקים באורך 13 דקות.

זוהי סדרת ההנפשה השנייה המבוססת על הספר "הרפתקאותיה של הדבורה מאיה" מאת ולדמר בונזלס מאז סדרת האנימה משנת 1975.

== עלילה ==
העלילה עוסקת בדבורה צעירה ושאפתנית בשם מאיה, אשר עוזבת את הכוורת שלה ויוצאת להרפתקאות בעולם הגדול.

== דמויות ומדבבים בעברית ==
במאי הדיבוב בעברית היה גדי לוי, ומפיקי הדיבוב היו אסנת סדן וגלי נשר.

*שחר קדוש - מאיה
*לורן סביר - ווילי
*גלעד קלטר - פליפ / דמויות שונות
*אורלי קטן - המלכה / דמויות שונות
*אורנה כץ - גברת דבורה / דמויות שונות
*יהויכין פרידלנדר - השופט דבורי
*דניאל מגון - דיז
*אלי לולאי - דוז
*אביתר ליכטנשטט - דמויות שונות
*גדי לוי - דמויות שונות
*טליה ברקאי - דמויות שונות
*מאי דובצקי - דמויות שונות
*נגה מילשטיין - דמויות שונות
*ניר רון - דמויות שונות

== סקירת הסדרה ==

== ראו גם ==
* הדבורה מאיה (סדרת טלוויזיה, 1975)
* הדבורה מאיה - הסרט

==קישורים חיצוניים==
* 

* 

קטגוריה:סדרות טלוויזיה גרמניות לילדים
קטגוריה:סדרות טלוויזיה צרפתיות לילדים
קטגוריה:סדרות הנפשה גרמניות
קטגוריה:סדרות הנפשה צרפתיות
קטגוריה:סדרות הנפשה ממוחשבת
קטגוריה:תוכניות טלוויזיה שעלו לשידור בשנות ה-2010
קטגוריה:סדרות ערוץ הופ!
קטגוריה:הדבורה מאיה
איך יודעים שבא אביב

"איך יודעים שבא אביב" הוא שיר ילדים ישראלי פופולרי, שנכתב והולחן על ידי דתיה בן דור. השיר מתאר את הסימנים להגעתו של האביב בישראל, הוא נמנה עם שירים ופיוטים לפסח, והפך לחלק בלתי נפרד מהתרבות והחוויה הישראלית.

השיר בוצע במקור על ידי נירה רבינוביץ' מתוך האלבום "עוד שירי משחק ושירים לכל השנה" בעיבוד מוזיקלי של בני נגרי.<ref></ref>

השיר זכה לחידושים בין היתר על ידי ערוץ ערוץ הופ וג'יין בורדו.

== לקריאה נוספת ==
* דתיה בן דור, "איך יודעים שבא אביב", איורים: אלונה מילגרם, הוצאת מודן, ספריית פיג'מה לקטנטנים, 2020

==קישורים חיצוניים==
* 
* 
* [https://www.nli.org.il/he/items/NNL_MUSIC_AL997010469598305171/NLI "איך יודעים שבא אביב"], באתר הספרייה הלאומית
* [https://shironet.mako.co.il/artist?type=lyrics&lang=1&prfid=2157&wrkid=7373 "איך יודעים שבא אביב"] מילות השיר, באתר שירונט
* [https://tavisraeli.co.il/song/איך-יודעים-שבא-אביב-דתיה-בן-דור-תווים-אק/ "איך יודעים שבא אביב"] תווי נגינה, באתר תו ישראלי

== הערות שוליים ==

קטגוריה:שירי 1979
קטגוריה:סינגלים מ-1979
קטגוריה:שירים בעברית
קטגוריה:שירי פסח
משעל חם

משעל חם הייתה תוכנית טלוויזיה בנושאי פוליטיקה שהגיש ניסים משעל בין השנים 1998 ל-2013, ובה ראיין אישים שונים בנושאים אקטואליים. התוכנית הייתה אחת התוכניות הפוליטיות המוכרות ביותר.

==היסטוריה==
משעל שהיה כתב מדיני בשנות ה-90 של המאה ה-20 ב, ועבר בשנת 1997 ל. הוא החל להגיש את התוכנית משעל חם בדצמבר 1998, ולמשך שנה את התוכנית פופוליטיקה.
משעל אירח בתוכנית אישים מפורסמים, שהופיעו בכותרות הדיווחים התקשורתיים באותו השבוע, בהם פוליטיקאים כראשי ממשלה, שרים, חברי הכנסת ואישי ציבור, ודן איתם בנושאי אקטואליה, חשיפות, כתבות שטח וסקרים. בחלק מהתוכניות נערך פאנל שכלל אישי ציבור בעלי השקפות מנוגדות, כגון חרדים וחילונים וימנים מול שמאלנים.

התוכנית צולמה באולפני הרצליה מול קהל חי, שהגיב לקריאות הפוליטיקאים במחיאת כפיים או קריאות בוז. במאי התוכנית היה בני כרמלי. את אות הפתיחה הלחין אלדד שרים.

בשנת 2004 התעוררה סערה תקשורתית לאחר ששל"ג בן שטרית שנאנסה במועדון TLV, התראיינה כמה ימים לאחר האונס, אך בשל תקלה טכנית לא טושטשו פניה והן נראו בבירור בשידור. היא התנגדה לשיבת התכנית למסך בשנת 2023.

שידורי התוכנית "משעל חם" התחדשו בדצמבר 2008 לקראת הבחירות לכנסת ה-18. עונה נוספת של משעל חם עלתה לשידור באוקטובר 2012. זכור בה הריאיון עם נפתלי בנט, בו דובר על יחסו של בנט לסירוב פקודה, בה התפרץ משעל לדבריו, קטע אותו ורינה מצליח אף דרשה ממנו "תרגיע".

בשנת 1992, שבוע לפני הבחירות, התכנסו מנהיגי שתי המפלגות הגדולות על פי הסקרים לעימות טלוויזיוני ביניהם בדומה למסורת המקובלת בבחירות לנשיאות ארצות הברית. משעל הנחה את העימות שבו השתתפו יו"ר הליכוד וראש הממשלה יצחק שמיר מול יו"ר מפלגת העבודה וראש האופוזיציה יצחק רבין.

לקראת הבחירות לכנסת החמש עשרה ולראשות הממשלה, קיים משעל עימות בחירות ב-13 באפריל 1999 בין מועמד הליכוד בנימין נתניהו לאלוף יצחק מרדכי שהיה מועמד מפלגת המרכז. העימות זכה ל-44.4% אחוזי צפייה. העימות זכה לפרסום רב לאחר שאהוד ברק שהיה המועמד המוביל לראשות הממשלה לא הגיע, ומרדכי פנה ישירות לנתניהו באמצעות המשפט "תסתכל לי בעיניים" שערער את אמינותו. יועץ התקשורת אייל ארד סיפר שהציע לעשות זאת בכדי לשבש את תוכנית הפעולה של נתניהו, שתכנן להתעלם ממרדכי ולהתמקד בהתקפות על ברק בלבד. מרדכי תקף את נתניהו מילולית במשפט "ביבי, הבחירות האלה הן בגלל שנכשלת. תראה מי האנשים שעזבו את ממשלת נתניהו והליכוד - בני בגין, דן מרידור, יעקב נאמן ודוד לוי. האנשים הקרובים לך ביותר לא מאמינים לך".

בשנת 2023, ביקשה רשת להשיב את התוכנית לשידור חד-שבועי בפריים טיים אך הדבר לא יצא לפועל.

התוכנית שנבנתה בפורמט דומה לפופוליטיקה של הערוץ הראשון, זכתה לחיקויים רבים בהם "הכל פוליטי" של שידורי קשת בשנת 1999, "פוליטיקה" בערוץ הראשון שהגיש עודד שחר, מועצת החכמים ועוד.

==הערות שוליים==

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:הפוליטיקה הישראלית בתרבות
קטגוריה:ערוץ 2: תוכניות וסדרות
קטגוריה:רשת: תוכניות וסדרות
יריעה אבלית

בגאומטריה אלגברית יריעה אבלית היא חבורה אלגברית קשירה אשר בתור יריעה אלגברית היא יריעה שלמה. זה גורר שהיא גם יריעה פרויקטיבית וגם חבורה קמוטטיבית.

בהקשרים מסוימים מדברים גם על יריעות אבליות לא קשירות. במקרה כזה, נהוג להוסיף את דרישת הקומוטטיביות כדרישה נוספת משום שהיא לא נובעת אוטומטית מדרישת השלמות. הפרויקטיביות, נובעת מהשלמות גם במקרה הלא קשיר.

אם שדה ההגדרה הוא אז קבוצת הנקודות של יריעה אבלית (קשירה) איזומורפית כחבורת לי לטורוס ממד זוגי (פעמיים ממד הירעה האבלית).

רכיב הקשירות של היחידה בחבורת הפיקאר של יריעה אלגברית שלמה וחלקה מהווה יריעה אבלית.

זו אחת הסיבות שבגללה יריעות אבליות מהוות תחום מחקר חשוב בגאומטריה אלגברית. אולם, מכיוון שהן קומוטטיבוית, הן אינן מהוות מוקד עינין משמעותי מנקודת מבט של תורת החבורות ותורת ההצגות.

למרות שמן יריעות אבליות אינן סוג של יריעות אלגבריות אלא סוג של חבורות אלגבריות.

==קישורים חיצוניים==

* 

==הערות שוליים==

קטגוריה:גאומטריה אלגברית
תאודור פון אופולצר

תֵאוֹדוֹר פוֹן אוֹפּוֹלְצֶר (בגרמנית: Theodor von Oppolzer; 26 באוקטובר 1841–26 בדצמבר 1886) היה אסטרונום ומתמטיקאי אוסטרי ממוצא בוהמי.

== חייו ==
אופולצר נולד ליוהאן ריטר פון אופולצר בפראג. הוא השלים את לימודי רפואה באוניברסיטת וינה, וקיבל את התואר דוקטור לפילוסופיה בשנת 1865. היה בבעלותו גם מצפה כוכבים פרטי. הוא החל ללמד אסטרונומיה תאורטית וגאודזיה באוניברסיטת וינה ב-1866 ובשנת 1875 מונה לפרופסור. בשנת 1873 הוא מונה למנהל הסקר הגאודטי האוסטרי, וב-1886 הוא נבחר לנשיא האגודה הבין-לאומית לגאודזיה.

אופולצר נחשב לאסטרונום ולמתמטיקאי מוכשר. לדוגמה, הוא נודע בכך ששינן את ערכיהם של 14,000 לוגריתמים. בשנת 1868 הוא הוביל משלחת חקר כדי לצפות בליקוי חמה. לאחר מכן, בשנת 1887, הוא חיבר את הספר Canon der Finsternisse (הקאנון של הליקויים), אוסף בר סמכא של 8,000 ליקויי חמה ו-5,200 ליקויי ירח משנת 1,200 לפנה"ס ועד 2,161 לספירה. ספר זה הוכר כאחד מהישגי החישוב הגדולים ביותר בזמנו, ועל ידי קביעת תאריכים מדויקים למאורעות היסטוריים, הוא טומן בחובו חשיבות עצומה בקביעת סדרי הזמנים בהיסטוריה של העת העתיקה.

אופולצר חיבר למעלה מ-300 מאמרים, רובם נוגעים לאלמנטי המסלול של שביטים ואסטרואידים. הוא גם פרסם מדריך בן שני כרכים על קביעת אלמנטי המסלול של שביטים וכוכבי לכת. שתי עבודותיו שימשו סימוכין בתחום אסטרונומיה במשך שנים רבות.

לקראת מותו עבד על תיאוריה משופרת של תנועת הירח. גם בנו, אגון פון אופולצר, היה לאסטרונום.

== פרסים והוקרה ==
בשנת 1882 נבחר לאקדמיה האימפריאלית למדעים של וינה, ובשנת 1883 נבחר לאקדמיה הלאומית האמריקנית למדעים.

על שמו נקראים הן מכתש אופולצר על הירח והן אסטרואיד 1492 אופולצר, בנוסף לאסטרואידים נוספים על שם אשתו ובנותיו.

==קישורים חיצוניים==

== הערות שוליים ==

קטגוריה:גרמנים מבוהמיה
קטגוריה:סגל אוניברסיטת וינה
קטגוריה:בוגרי אוניברסיטת וינה
קטגוריה:אסטרונומים
קטגוריה:מתמטיקאים אוסטרים
קטגוריה:חברי האקדמיה הלאומית למדעים של ארצות הברית
קטגוריה:ילידי 1841
קטגוריה:נפטרים ב-1886
מורן שריר

מורן שריר הוא עיתונאי ומבקר טלוויזיה ישראלי.

==ביוגרפיה==
שריר נולד וגדל בכפר ביל"ו, בן למשפחה שגידלה מטעי אבוקדו. את הקריירה העיתונאית החל באתר נענע, ולאחר מכן כתב במשך חמש שנים במגזין רייטינג בהם המדור "עיקר החדשות". באותה התקופה כתב במשך כחודשיים באתר מאקו ועבד כתסריטאי בערוץ הבידור. בשנת 2010 מונה לתפקיד מבקר הטלוויזיה של עיתון הארץ, בו החזיק במשך 4 שנים. לאחריו הצטרף לצוות מוסף סוף השבוע וכיהן כסגנו של מייקי דגן שערך את המוסף עד שהתקדם לתפקיד העורך.

שריר התנצל בפני חלק מהאנשים שנפגעו מביקורות הטלוויזיה שכתב בהם חברת החדשות של ערוץ 2 לאחר שפרסם טור שעסק בעריכה מגמתית ומטעה של מהדורת החדשות בערוץ. בתגובה לדברי הביקורת שכתב על עו"ד סיגל פעיל שהייתה אז בהריון, פרסמה תמר איש שלום מאמר דעה בעיתון. פעיל הגישה תלונה כנגד שריר למועצת העיתונות בישראל והוא אף זומן לשימוע.

בשנת 2008 כתב עם רועי ארז את התסריט לסדרה טופי והגורילה ששודרה בביפ. הוא כתב במשך עונה אחת בתקופת הבחירות בשנת 2008 לארץ נהדרת.

==חיים אישיים==
שריר מתגורר בתל אביב. בשנת 2009 היה נשוי לדפני ליסבונה במשך שנה אחת. 2022 בזוגיות עם השחקנית נטע ריסקין.

==קישורים חיצוניים==

* [https://geekonomy.net/2016/07/12/geekonomy62/ פרק #62 – מורן שריר, העורך המזמר] בפודקאסט "GEEKONOMY", בשנת 2016
* [https://www.haaretz.co.il/ty-WRITER/0000017f-da2b-d494-a17f-de2bda160000 ארכיון הכתבות] באתר הארץ
* [https://www.themarker.com/ty-WRITER/0000017f-da2b-d494-a17f-de2bda160000 ארכיון הכתבות] באתר דה-מרקר
* 
* דוד ורטהיים, [https://b.walla.co.il/item/2716684 "אני מאוד אוהב טלוויזיה"], ראיון באתר וואלה, 30 בינואר 2014

==הערות שוליים==

קטגוריה:עיתונאים ישראלים
קטגוריה:סגל הארץ
קטגוריה:עיתונאים כותבי עברית
קטגוריה:מבקרי טלוויזיה ישראלים
קטגוריה:עורכים ישראלים
קטגוריה:בוגרי אוניברסיטת תל אביב
קטגוריה:ישראלים שנולדו במאה ה-20
רעמסס השמיני

רַעְמְסֵס הָשְמִינִי (בתרגום ממצרית עתיקה: "בנו של רע"; שלט 1130–1129 לפנה"ס, או רק 1130 לפנה"ס) או רעמסס סטהרחפשף מריאמון ('סט הוא כוחו, אהוב על אמון'), היה הפרעה השביעי של של של מצרים העתיקה, והיה ה-9 מבין 10 בניו של רעמסס השלישי.

==שלטון==
רעמסס השמיני הוא השליט המעורפל ביותר של שושלת זו, והמידע העדכני ממלכותו הקצרה מצביע על כך שהוא החזיק מעמד על כס המלכות שנה אחת לכל היותר. העובדה שהוא עלה לשלטון לאחר מותו של רעמסס השביעי - אחיינו למחצה ובנו של רעמסס השישי - עשויה להצביע על בעיה מתמשכת בירושה המלכותית. רעמסס השמיני היה בנו של רעמסס השלישי.

הכינוי המלכותי של רעמסס השמיני, אוסרמאטרה אחנאמון, פירושו "עוצמתית היא המאעת של רע, אפקטיבית עבור אמון". מונומנטים מתקופת שלטונו נדירים, והם כוללים בעיקר כתובת במדינת האבו, אזכור של שליט זה במסמך אחד – אסטלה ברלין 2081 של הורי באבידוס – וחרפושית אחת. התאריך הידוע היחיד שלו הוא כתובת של שנה 1, 1, יום 2 בקברו של קיינבו (קבר תבאי 113) בתבאי.

הכתובת בקבר מציינת שלקח 3 וחצי חודשים, משנה 1, 1 יום 13 של רעמסס השמיני, להתחיל לעבוד ולצייר סצנות על קפלת הקבר בקברו של קיינבו, ועד לשנה 1, פרט 1, יום 2 כדי להשלים את העבודה. מאחר שלא חל שינוי שנה במרווח זמן זה, תאריך עלייתו לשלטון של רעמסס השמיני חייב להיות מחוץ לתקופה זו של טקסט זה, "כלומר, בתוך פרט 1, יום 3 עד אחט 1, יום 12".

==קבורה==
הוא הפרעה היחיד של השושלת העשרים שקברו לא זוהה בוודאות בעמק המלכים, אם כי כמה חוקרים הציעו כי , קברו של הנסיך , בנו של רעמסס התשיעי, הוכן במקור עבור רעמסס השמיני, אבל התברר כבלתי מתאים כאשר הפך למלך בזכות עצמו. צוות חוקרים כלל מצרי בראשות עפיפי רוחיים בפיקוחו של ד"ר זאהי חוואס חיפש את קבר פרעה. ייתכן שהעבודה על קברו של רעמסס השמיני החלה לפני שעלה לכס המלכות, כאשר הוא נודע בתור הנסיך סתהרחפשף, כפי שהציע אוסטרקון שהתגלה בעמק המלכות.

לפני שהפך לפרעה, נבנה עבורו הקבר QV43 בעמק המלכות, אולם הקבר מעולם לא היה בשימוש.

==קישורים חיצוניים==

* 
* 

==ביאורים==

==הערות שוליים==

קטגוריה:אישים שחיו באלף ה-2 לפנה"ס
קטגוריה:פרעוני השושלת ה-20
היועץ לביטחון לאומי (הממלכה המאוחדת)

היועץ לביטחון לאומי של הממלכה המאוחדת (באנגלית: National Security Adviser) הוא פקיד בכיר במשרד הקבינט, שמושבו בווייטהול, המשמש כיועץ הראשי לראש ממשלת בריטניה ולקבינט ממשלת בריטניה בכל נושאי הביטחון הלאומי. המשרה נוצרה ב-22 במאי 2010 כחלק מרפורמה שהנהיג ראש הממשלה דאז דייוויד קמרון אשר במסגרתה הוקמה המועצה לביטחון הלאומי.

היועץ לביטחון לאומי עומד בראש המזכירות לביטחון לאומי, שהיא חלק ממשרד הקבינט. כמו כן, משמש היועץ כמזכיר המועצה לביטחון לאומי של הממלכה המאוחדת.

== תפקידים ==
תפקידיו של היועץ הביטחון הלאומי הם:
* מתן ייעוץ לראש הממשלה ולקבינט בנושא ביטחון לאומי, כולל אסטרטגיה, מדיניות, יכולת ומקרה אזרחי.
* משמש כמזכיר המועצה לביטחון לאומי.
* הובלה וניהול צוותי הביטחון הלאומי במשרד הקבינט.
* ריכוז ותיאום אינטגרטיבי של גופי הביטחון הלאומי של ממשלת בריטניה ופיתוח יחסים עם גופים מקבילים בעולם.
* טיפוח ותחזוקת קשרים עם עמיתים רלוונטיים, עסקים, תעשייה וקבוצות בחברה האזרחית.

== המזכירות לביטחון לאומי ==
המזכירות לביטחון לאומי היא יחידה במשרד הקבינט של ממשלת בריטניה המספקת תיאום ואינטגרציה בנושאי ביטחון ומודיעין בעלי חשיבות אסטרטגית בין משרדי וסוכנויות הממשלה. בין התפקידים של המזכירות לביטחון לאומי נמנים: מתן ייעוץ אסטרטגי למועצה לביטחון לאומי, תיאום ופיתוח מדיניות חוץ וביטחון במשרדי וגופי הממשלה השונים, תיאום מדיניות, פתירת סוגיות אתיות ומשפטיות בקהילת המודיעין הבריטית, ניהול המימון וסדרי העדיפויות שלה, שיפור חוסנה של בריטניה ויכולת התגובה למצבי חירום, קידום אסטרטגיית אבטחת הסייבר הלאומית.

== הערות שוליים ==

קטגוריה:הממלכה המאוחדת: צבא וביטחון
קטגוריה:קהילת המודיעין הבריטית
קטגוריה:ממשלת בריטניה
קטגוריה:ראש ממשלת בריטניה
TWiiNS

TWiiNS הם צמד מוזיקלי סלובקי של האחיות התאומות דניאלה וורוניקה ניזלובה.

== היסטוריה ==
האחיות ניזלובה נולדו בכפר במרכז סלובקיה. לאחר התיכון למדו ניהול באוניברסיטת קומניוס בברטיסלאבה, הן התגלו על ידי חברת תקליטים במדינתן וקיבלו הצעה של חוזה הקלטות, הן הוציעו מספר אלבומים שזכו להצלחה.

הנחו את תוכנית הטלוויזיה "Hitbox", הן גן ביצעו תפקיד משחק במחזמר "Rebelove" שהועלה בפראג ובברטיסלאבה.

ב-2011 נבחרו לייצג את סלובקיה באירוויזיון בגרמניה עם השיר "I'm Still Alive".

הוציאו את הסינגל "One Night Stand" ביחד עם הראפר האמריקאי פלו ריידה.

== קישורים חיצוניים ==

קטגוריה:משתתפי אירוויזיון 2011